b'\n_START_ARTICLE_\nPirjo St\xc3\xa5hlberg\n_START_PARAGRAPH_\nPirjo Aulikki St\xc3\xa5hlberg (o.s. Vihonen, s. 20. lokakuuta 1947 Liperi) on suomalainen keskimatkojen juoksija. St\xc3\xa5hlberg voitti 1\xc2\xa0500 metrin juoksussa ja 3\xc2\xa0000 metrin juoksussa yhteens\xc3\xa4 nelj\xc3\xa4 Suomen mestaruutta. Maastojuoksun maailmanmestaruuskilpailuissa vuonna 1974 h\xc3\xa4n saavutti joukkuekilpailussa pronssia. St\xc3\xa5hlberg edusti liperil\xc3\xa4ist\xc3\xa4 Lepp\xc3\xa4lahden Uskallusta, Joensuun Katajaa ja Turun Urheiluliittoa. H\xc3\xa4nen valmentajiaan ovat olleet Aarne Halonen ja Pauli Pakarinen. H\xc3\xa4nen aviopuolisonsa on kuulanty\xc3\xb6nt\xc3\xa4j\xc3\xa4 Reijo St\xc3\xa5hlberg, ja he asuvat Raaseporissa. Ammatiltaan St\xc3\xa5hlberg on ollut liikunnanohjaaja ja -opettaja.'